CELEX: 32013R1101
Language: bg
Date: 2013-11-06 00:00:00
Title: Регламент за изпълнение (ЕС) № 1101/2013 на Комисията от 6 ноември 2013 година за разрешаване на употребата на препарат от Enterococcus faecium DSM 7134 и Lactobacillus rhamnosus DSM 7133 като фуражна добавка за телета за отглеждане и за изменение на Регламент (ЕО) № 1288/2004 (притежател на разрешението Lactosan GmbH & CoKG)  текст от значение за ЕИП

7.11.2013   
            
            
               BG
            
            
               Официален вестник на Европейския съюз
            
            
               L 296/1
            
         РЕГЛАМЕНТ ЗА ИЗПЪЛНЕНИЕ (ЕС) № 1101/2013 НА КОМИСИЯТА
   от 6 ноември 2013 година
   за разрешаване на употребата на препарат от Enterococcus faecium DSM 7134 и Lactobacillus rhamnosus DSM 7133 като фуражна добавка за телета за отглеждане и за изменение на Регламент (ЕО) № 1288/2004 (притежател на разрешението Lactosan GmbH & CoKG)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките за използване при храненето на животните и се уреждат основанията и процедурите за издаване на разрешение. В член 10 от посочения регламент се предвижда извършването на повторна оценка на добавките, чието използване е разрешено съгласно Директива 70/524/ЕИО на Съвета (2).
            
         
               (2)
            
            
               С Регламент (ЕО) № 1288/2004 на Комисията (3) бе разрешено използването на препарат от Enterococcus faecium DSM 7134 и Lactobacillus rhamnosus DSM 7133 в съответствие с Директива 70/524/ЕИО безсрочно като фуражна добавка за телета. Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.
            
         
               (3)
            
            
               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент беше подадено заявление за извършване на повторна оценка на препарат от Enterococcus faecium DSM 7134 и Lactobacillus rhamnosus DSM 7133 като фуражна добавка за телета за отглеждане с искане добавката да се класифицира в категорията „зоотехнически добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               В становището си от 13 март 2013 г. (4) Европейският орган за безопасност на храните („Органът“) заключи, че при предложените условия на употреба във фуражи препаратът от Enterococcus faecium DSM 7134 и Lactobacillus rhamnosus DSM 7133 не се отразява неблагоприятно върху здравето на животните, здравето на потребителите и околната среда, както и че препаратът може да подобри зоотехническите показатели при целевите животни. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на препарата от Enterococcus faecium DSM 7134 и Lactobacillus rhamnosus DSM 7133 се установи, че определените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
            
         
               (6)
            
            
               С оглед на предоставянето на ново разрешение съгласно Регламент (ЕО) № 1831/2003 разпоредбите относно Enterococcus faecium DSM 7134 и Lactobacillus rhamnosus DSM 7133, съдържащи се в Регламент (ЕО) № 1288/2004, следва да бъдат заличени. Поради това Регламент (ЕО) № 1288/2004 следва да бъде съответно изменен.
            
         
               (7)
            
            
               Тъй като няма съображения във връзка с безопасността, които да налагат незабавното прилагане на измененията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешението.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в същото приложение.
   Член 2
   В приложение I към Регламент (ЕО) № 1288/2004 разпоредбите относно E 1706, Enterococcus faecium DSM 7134 и Lactobacillus rhamnosus DSM 7133 се заличават.
   Член 3
   Посоченият в приложението препарат и съдържащите го фуражи, които са произведени и етикетирани преди 27 май 2014 г. съгласно правилата, приложими преди 27 ноември 2013 г., могат да продължат да се пускат на пазара и да се използват до изчерпване на складовите наличности.
   Член 4
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 ноември 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
   
      (3)  Регламент (ЕО) № 1288/2004 на Комисията от 14 юли 2004 г. относно постоянното разрешение на определени добавки и временното разрешение за нова употреба на добавки, които вече са разрешени при храненето на животни (ОВ L 243, 15.7.2004 г., стр. 10).
   
      (4)  EFSA Journal (Бюлетин на ЕОБХ), 2013; 11(4):3175.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  CFU/kg пълноценен фураж със съдържание на влага 12 % или заместител на млякото
               
            
                  
                     Категория: „зоотехнически добавки“. Функционална група: „стабилизатори на чревната флора“
                  
               
            
                  4b1706
               
               
                  Lactosan
                  GmbH & Co KG
               
               
                  
                     Enterococcus faecium DSM 7134
                  
                     Lactobacillus rhamnosus DSM 7133
               
               
                  
                               
                           
                           
                              
                                 Състав на добавката
                              
                              Препарат от:
                              
                                           
                                       
                                       
                                          
                                             Enterococcus faecium DSM 7134 с минимално съдържание 7 × 109 CFU/g добавка и
                                       
                                    
                                           
                                       
                                       
                                          
                                             Lactobacillus rhamnosus DSM 7133:
                                          3 × 109 CFU/g добавка
                                          (съотношение 7:3) твърдо състояние
                                       
                                    
                        
                               
                           
                           
                              
                                 Характеристика на активното вещество
                              
                              Жизнеспособни клетки на:
                              
                                 Enterococcus faecium DSM 7134 и Lactobacillus rhamnosus DSM 7133
                           
                        
                               
                           
                           
                              
                                 Метод за анализ
                                  (1)
                              
                              Преброяване на:
                              
                                           
                                       
                                       
                                          
                                             Enterococcus faecium DSM 7134: метод чрез разстилане върху пластина с помощта на жлъчен ескулин азиден агар (EN 15788)
                                       
                                    
                                           
                                       
                                       
                                          
                                             Lactobacillus rhamnosus DSM 7133: метод чрез разстилане върху пластина с помощта на MRS агар (EN 15787)
                                       
                                    
                                           
                                       
                                       
                                          Идентификация на Enterococcus faecium DSM 7134 и Lactobacillus rhamnosus DSM 7133: пулсова гел електрофореза (PFGE).
                                       
                                    
                        
               
                  Телета за отглеждане
               
               
                  4 месеца
               
               
                  1 × 109
                  
               
               
                  —
               
               
                  
                              1.
                           
                           
                              В указанията за употреба на добавката и премикса да се посочат условията на съхранение и устойчивостта на гранулиране.
                           
                        
                              2.
                           
                           
                              Мерки за безопасност: препоръчително е по време на работа да се използват средства за дихателна защита и ръкавици.
                           
                        
               
                  27 ноември 2023 г.
               
            
         (1)  Подробна информация за методите за анализ може да бъде намерена на интернет адреса на референтната лаборатория за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx